Dim cigarete opasan za fetuse
Novorođenčad pušačica ima povećani rizik od nastanka sindroma iznenadne smrti dojenčadi
Razgovaramo danas sa doktorom Shabih Hasanom, pedijatrom sa sveučilišta Calgary u Kanadi. On i njegove kolege nedavno su završili studiju na laboratorijskim štakorima, studiju koja je nastojala pokazati da izlaganje fetusa dimu cigarete za vrije trudnoće nije dobro. Objašnjava nam kako je eksperiment tekao. Nakon što su se mladi okotili, doktor Hasan ih je izložionešto višoj temperaturi okoline i manjoj koncentraciji kisika u zraku. Podražaji nisu bili ekstremni i u velikoj mjeri su oponašali uvjete kojima je izložena novorođenčad nakon otpusta iz bolnice. Doktor Hasan objašnjava da neke od reakcija mladunčadi štakora podsjećaju na simptome novorođenčadi pušačica. Naime, ova djeca imaju povećani rizik od nastanka sindroma iznenadne smrti dojenčadi. Iako za sada nije do kraja poznato koje su to tvari u dimu cigareta koje štete zdravlju nerođenog djeteta, veliki broj istraživanja upućuje na ugljični monoksid i vodikov cijanid. Važno je naglasiti i da čak tijekom odrastanja ove novorođenčadi, ona su izložena povećanom riziku od nastanka niza pušenjem uzrokovanih bolesti. Trebalo bi stoga pod svaku cijenu nastojati smanjiti izloženost trudnica dimu cigareta. Rad je u cjelini objavljen u stručnom časopisu American Journal of Respiratory and Critical Care Medicine.